burgasdotpro/wikipedia huggingface dataset:
Sarah Paulsonová

Sarah Paulsonová (; * 17. december 1974, Tampa, Florida) je americká televízna a divadelná herečka.
Začínala hraním v divadelných predstaveniach, potom od roku 1990 účinkovala aj vo filmoch a seriáloch ako napr. "American Gothic" a "Jack a Jill". Neskôr sa objavila aj v komédiách "Po čom ženy túžia", "Kašlem na lásku". Od roku 2006 do 2007 hrala v seriáli "Studio 60" a za svoju úlohu bola nominovaná na Zlatý glóbus. V roku 2012 bola Paulsonová nominovaná na Zlatý glóbus za vedľajšiu úlohu v televíznom filme "Game Change", kde hrala Nicolle Wallaceovú. V roku 2013 stvárnila rolu Mary Eppsovej v historickej dráme "12 rokov otrokom", ktorý získal v roku 2013 Oscara za najlepší film. V roku 2014 bola nominovaná na Primetime Emmy Award za najlepšiu vedúcu úlohu v tretej sérii "American Horror Story". Od roku 2016 hrá v "American Crime Story".
Frankfurt Universe

Frankfurt Universe je nemecký klub amerického futbalu z Frankfurtu nad Mohanom.
O klube.
Klub bol založený v roku 2007. Farby klubu sú fialová a oranžová. Svoje domáce zápasy hráva na Frankfurter Volksbank Stadion (kapacita 12 542). V súčasnosti klub pôsobí v German Football League (GFL). Frankfurt Universe je nástupcom Frankfurt Galaxy.
Športové úspechy.
Národné.
German Football League 2:
Medzinárodné.
Európska futbalová liga (EFL):
Pobrežník sivý

Pobrežník sivý môže byť:
Pobrežník belavý

Pobrežník belavý (iné názvy: pobrežník piesočný, pieskárik belavý, pieskárik biely, pieskarik belavý; "Calidris alba") je druh vtáka z čeľade slukovité ("Scolopacidae"). Obýva kamenistú tundru holarktídy. Zimuje na pobrežiach. Migruje aj vnútrozemím. Na Slovensku bol zistený počas migrácie v 5,60 % mapovacích kvadrátov. Jarný ťah prebieha v máji. Jesenná migrácia začína od augusta a trvá do polovice októbra. Podľa Medzinárodnej únie na ochranu prírody a prírodných zdrojov pobrežník belavý patrí medzi najmenej ohrozené druhy, trend celkovej populácie je neznámy, populácia v severnej Amerike je podľa výskumov posledných 40 rokov stabilná, v Európe trend nie je známy.
Pobrežník čiernozobý

Pobrežník čiernozobý alebo pobrežník obyčajný ("Calidris alpina") je druh vtáka z čeľade slukovité ("Scolopacidae"). Hniezdi vo vlhkých oblastiach tundry celej holarktídy ale aj južnejšie na vresoviskách a lúkach. Na Slovensku je veľmi bežný a početný migrant, zastavuje sa na rôznych bahnitých brehoch vodných tokov, jazier a rybníkov. Bol zistený v 20,00 % mapovacích kvadrátov. Jarný ťah prebieha od apríla do júna. Jesenná migrácia dospelých začína od júla, mladé vtáky začínajú tiahnuť až od konca augusta, najmä v mesiacoch september a október. Podľa Medzinárodnej únie na ochranu prírody a prírodných zdrojov pobrežník čiernozobý patrí medzi najmenej ohrozené druhy, trend celkovej populácie je klesajúci, európska populácia má neznámy trend. V severnej Amerike bola populácia 40 rokov stabilná.
Ochrana.
Je zákonom chránený, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Jean-Pierre Zarader

Jean-Pierre Zarader (* 1945) je francúzsky filozof a historik filozofie.
Život.
Jean-Pierre Zarader sa narodil v roku 1945. Je historikom filozofie, odborníkom na estetiku, najmä na Malrauxovu teóriu umenia a na filozofiu filmu. 
Pôsobí ako redaktor vo vydavateľstve Ellipses, kde založil a vedie niekoľko filozofických edícií, na ktorých publikačne participujú poprední súčasní intelektuáli a vydané publikácie sú považované za referenciu v danom žánri.
Pobrežník krivozobý

Pobrežník krivozobý ("Calidris ferruginea") je druh vtáka z čeľade slukovité ("Scolopacidae"). Hniezdi vo východnej palearktíde, zimuje na pobreží v Ázii, Austrálii a v Afrike. Migruje aj cez vnútrozemie. Na Slovensku je bežný migrant, zastavuje sa na rôznych bahnitých brehoch jazier a rybníkov. Bol zistený v 8,90 % mapovacích kvadrátov. Jarná migrácia prebieha v máji. Jesenná migrácia dospelých začína od júla, v auguste a v septembri tiahnu mládé vtáky. Podľa Medzinárodnej únie na ochranu prírody a prírodných zdrojov pobrežník krivozobý patrí medzi takmer ohrozené druhy, trend celkovej populácie sa dá u tohoto druhu len ťažko zistiť. Približne 1112% svetovej populácie zimuje v oblasti Austrálie a Nového Zélandu, výskumy v tejto oblasti ukázali pokles 80.5% populácie za obdobie troch generácií. Tento trend môže byť považovaný za reprezentatívny, hoci nie je bezvýhradne prijatý.
Aristón z Túrií

Aristón () bol dvojnásobný olympijský víťaz v behu na jedno stadion v 1. stor. pred Kr.
Aristón z Túrií si na 185. a na 187. olympijských hrách v rokoch 40 a 32 pred Kr. vybojoval víťazstvá v behu na jedno stadion. V Olympii víťazov hier korunovali olivovým vencom zo stromu rastúceho v Diovom posvätnom okrsku, ale Aristóna ocenili aj poctou celogréckeho meradla, a to tak, že 185. a 187. olympiáda dostala jeho meno. Beh na vzdialenosť jedného stadia bol totiž hlavným olympijským pretekom a menom víťaza tejto disciplíny sa všetky olympiády označovali.
Správu o olympijskom víťazstve Aristóna zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
Pobrežník morský

Pobrežník morský ("Calidris maritima") je druh vtáka z čeľade slukovité ("Scolopacidae"). Hniezdi v tundre s nízkou vegetáciou nesúvisle rozšírený v celej holarktíde, zimuje na pobreží v Európe a v severnej Amerike. Na Slovensku bol zaznamenaný iba raz 22. mája 1988 na rybníkoch pri Iňačovciach.. Nie je ani novší záznam v zozname vzácnych ornitologických pozorovaní podliehajúcich hláseniu Faunistickej komisii ani v zozname pozorovaní vzácnych a zriedkavých druhov vtákov. Podľa Medzinárodnej únie na ochranu prírody a prírodných zdrojov pobrežník morský patrí medzi najmenej ohrozené druhy, trend celkovej populácie je klesajúci, za posledných 40 rokov bol u severoamerickej populácii zaznamenaný štatisticky málo významný pokles, európska populácia má neznámy trend.
Pobrežník škvrnitý

Pobrežník škvrnitý ("Calidris melanotos") je druh vtáka z čeľade slukovité ("Scolopacidae"). Hniezdi na pobrežnej tundre nearktickej oblasti a na východe palearktickej oblasti. Na Slovensku bol zaznamenaný iba dva krát na rybníkoch pri Iňačovciach 8. septembra 1973 a 16. septembra 1987.. Nie je ani novší záznam v zozname vzácnych ornitologických pozorovaní podliehajúcich hláseniu Faunistickej komisii ani v zozname pozorovaní vzácnych a zriedkavých druhov vtákov. 
Podľa Medzinárodnej únie na ochranu prírody a prírodných zdrojov pobrežník škvrnitý patrí medzi najmenej ohrozené druhy, celková populácia je stabilná.
Pobrežník malý

Pobrežník malý ("Calidris minuta") je druh vtáka z čeľade slukovité ("Scolopacidae"). Hniezdi v močaristej tundre západnej a strednej palearktickej oblasti. Na Slovensku je pravidelný migrant zistený na piesčitých alebo bahnitých brehoch vodných tokov a vodných plôch v 14,20 % mapovacích kvadrátov.. Podľa Medzinárodnej únie na ochranu prírody a prírodných zdrojov pobrežník malý patrí medzi najmenej ohrozené druhy, trend celkovej populácie je stúpajúci, Európska populácia je stabilná.
Výskyt a stav na Slovensku.
Ekosozologický status v roku 1995 "Im" - nezaradený migrant, resp. nehniezdič. V roku 1998 žiadny. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Ochrana.
Je zákonom chránený, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Brodník sivý

Brodník sivý (iné názvy: kalužiak ruský, kalužiak vyvrátenozobý, kalužiak obrátenozobý; "Xenus cinereus") je druh vtáka z čeľade slukovité ("Scolopacidae"). Hniezdi v močaristej tajge i tundre východnej a centrálnej palearktickej oblasti. Podľa Medzinárodnej únie na ochranu prírody a prírodných zdrojov brodník sivý patrí medzi najmenej ohrozené druhy, trend celkovej populácie je klesajúci, odhadovaný pokles v Európe je 25% za obdobie troch generácií (19,2 rokov).
Výskyt a stav na Slovensku.
Zo Slovenska existuje 11 oficiálne akceptovaných záznamov. Osem z 20. storočia, z nich sedem z východného Slovenska a jedno zo stredného Slovenska. V 21. storočí sa vyskytol 3 krát. V poradí deviate akceptované pozorovanie bolo zdokumentované koncom mája 2010. Desiate pozorovanie je takisto z mája, v roku 2013. Jedenástym výskytom je pozorovanie koncom augusta v roku 2015. V zozname vzácnych a zriedkavých druhov vtákov databázového systému Birding Slovakia je možné násť ďalšie podrobnosti pozorovaní, najmä z 21. storočia.
Ekosozologický status v roku 1995 "Im" - nezaradený migrant, resp. nehniezdič. V roku 1998 žiadny. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Ochrana.
Brodník sivý je zákonom chránený druh európskeho významu, spoločenská hodnota je 2000 € (Vyhláška MŽP č. 170/2021).
Lastúrničiar strakatý

Lastúrničiar strakatý alebo ustričník veľký ("Haematopus ostralegus") je druh vtáka z čeľade lastúrničiarovité ("Haematopodidae"). Hniezdi na morskom pobreží, v Európe hlavne v severozápadnej časti. Na Slovensko sa občas zatúlajú v malých skupinách, najviac pozorovaní je z východného Slovenska.. Podľa Medzinárodnej únie na ochranu prírody a prírodných zdrojov lastúrničiar strakatý patrí medzi takmer ohrozené druhy, trend celkovej populácie je klesajúci.
Výskyt a stav na Slovensku.
V zozname vzácnych ornitologických pozorovaní podliehajúcich hláseniu Faunistickej komisii je 14 záznamov a v zozname vzácnych a zriedkavých druhov vtákov databázového systému Birding Slovakia je 31 záznamov.
Ekosozologický status v roku 1995 "Im" - nezaradený migrant, resp. nehniezdič. V roku 1998 žiadny. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Ochrana.
Je zákonom chránený, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Ostrohárka severská

Ostrohárka severská (iné názvy: strnádka severná, strnádka severská; "Calcarius lapponicus") je druh vtáka z čeľade ostrohárkovité ("Calcariidae"). Hniezdi vo vrbinách tundry v celej holarktickej oblasti. Európske populácie zimujú na pobreží Severného mora a Čierneho mora, časť zalieta až do Národného parku Hortobágy. Aj zo Slovenska sú záznamy zimujúcich i migrujúcich, ľahko však unikajú pozornosti.. Podľa Medzinárodnej únie na ochranu prírody a prírodných zdrojov ostrohárka severská patrí medzi najmenej ohrozené druhy, trend celkovej populácie je stúpajúci, v severnej Amerike bol zaznamenaný za posledných 40 rokov slabý, štatisticky nevýznamný nárast populácie. V Európe stavy v rokoch 19802013 mierne poklesli.
Opis.
Ostrohárka severská meria 15 – a váži 20 – 35 g. 
Výskyt a stav na Slovensku.
V zozname vzácnych ornitologických pozorovaní podliehajúcich hláseniu Faunistickej komisii sú 4 záznamy zimujúcich (2010,2011 a 2013) a v zozname vzácnych a zriedkavých druhov vtákov databázového systému Birding Slovakia je 16 záznamov (tiež roky 2010,2011 a 2013).
Odhadovaný počet zimujúcich jedincov 0 - 50. Ekosozologický status v roku 1995 "Im" - nezaradený migrant, resp. nehniezdič. V roku 1998 žiadny. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Ochrana.
Je zákonom chránená, spoločenská hodnota je 1000 € (Vyhláška MŽP č. 170/2021).
Bocian bielokrký

Bocian bielokrký alebo bocian bielohlavý (lat. "Ciconia episcopus") je druh brodivca z čeľade bocianovité ("Ciconiidae"). V dvoch rasách obýva Indiu, Indočínu a Filipíny. Bocian čiernočelý ("Ciconia microscelis"), žijúci v tropickej Afrike, bol v minulosti považovaný za rasu bociana bielokrkého. Podľa Medzinárodnej únie na ochranu prírody a prírodných zdrojov bocian bielokrký patrí medzi zraniteľné druhy, trend celkovej populácie je klesajúci, najmä v juhovýchodnej Ázii, populácia v južnej Ázii je stabilná.
Opis.
Meria 80 - .
Spôsob života.
Vyskytuje sa v blízkosti vôd, hniezdi na stromoch, znáša 2 - 4 vajíčka na ktorých sedí približne 30 dní. Loví menšie stavovce i bezstavovce.
Majster MS

Majster MS alebo Majster M. S. bol gotický až ranno-renesančný maliar a sochár činný v Banskej Štiavnici na začiatku 16. storočia.
Životopis.
O jednom z najvýznamnejších tvorcov pôsobiacich na našom území nemáme takmer žiadne konkrétne informácie. Jediným jeho známym dielom je oltár, ktorý sa podľa posledných výskumov nachádzal v kostole Panny Márie v Banskej Štiavnici (neskôr prebudovanom na Starý zámok). Ten obsahoval pôvodne osem obrazov retabula (oltárneho nadstavca) a minimálne tri sochy. Okrem sôch sa do dnešných dní zachovalo iba sedem obrazov, z ktorých šesť je dnes mimo Slovenska. Je pravdepodobné, že Majster M. S. mal v Banskej Štiavnici výtvarnú dielňu.
Nie je známe ani jeho meno, jedine monogram M. S. Historici umenia niekedy spojujú tohto autora s Jörgom Breu starším z Augsburgu. Iní uvádzajú Majstra M. Z. (spomínaného aj ako Matthäus Zaisinger (1498–1555), mníchovského rytca a zlatníka. Ďalším tvorcom spojovaným s Majstrom M. S. a teda možným majstrom banských miest je istý Sebastián, uvádzaný v štiavnickej listine datovanej rokom 1507.
Dielo.
Oltárne obrazy boli pôvodne umiestnené z vonkajšej strany oltárnej skrine, vysokej tri a pol metra a širokej dovedna päť metrov. Boli teda viditeľné pokiaľ bol oltár v uzavretej polohe. Zobrazujú osem udalostí zo života Ježiša Krista:
Dolná časť pašiového cyklu, všetky dnes v Kresťanskom múzeu v Ostrihome:
Dochované sochy:
Stehlík konôpka

Stehlík konôpka (iné názvy: konôpka obyčajná, konôpka, stehlík konopiar, stehlík konôpkár; lat. "Linaria cannabina", staršie "Carduelis cannabina") je spevavec z čeľade pinkovité ("Fringillidae"). Hniezdi v Európe, v severnej Afrike, na východ cez juhozápadnú Sibír, Malú Áziu až po Irán. Na Slovensku hniezdi na celom území, hniezdenie bolo dokázané alebo predpokladané na 94,20 % mapovacích kvadrátov. Podľa Medzinárodnej únie na ochranu prírody a prírodných zdrojov stehlík konôpka patrí medzi najmenej ohrozené druhy, celková populácia klesá, v rokoch 19802013 bol u európskej populácii zaznamenaný mierny pokles.
Výskyt a stav na Slovensku.
Odhadovaný počet hniezdiacich párov je 40 000 – 60 000, zimujúcich jedincov 1 000 – 10 000. Veľkosť populácie má "mierny pokles" od 20 - 50%. Veľkosť územia na ktorom sa vyskytuje sú stabilné, maximálna zmena do 20%. Ekosozologický status v roku 1995 žiadny. V roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status "SPEC4" – druhy, ktorých globálne populácie sú koncentrované v Európe a majú tam vhodný ochranársky status. Majú vyhovujúci ochranársky status (S).
Ochrana.
Je zákonom chránený, spoločenská hodnota je 300 € (Vyhláška MŽP č. 170/2021).
Druh je zaradený do Bernského dohovoru (Príloha II).
Stehlík čečetka

Stehlík čečetka (iné názvy: čečetka obyčajná, stehlík čečetavý, čečetka; lat. "Acanthis flammea", staršie "Carduelis flammea") je spevavec a patrí do čeľadi pinkovité. Je rozšírený v pásme tajgy v celej holarktíde. Na Slovensku je zimný hosť. Počas migrácie a v zime sa vyskytujú aj na nížine, zimný výskyt bol zaznamenaný v 37,10 % mapovacích kvadrátov. Na Slovensku hniezdi poddruh "C. f. cabaret", dnes je to samostatný druh stehlík hnedkavý ("Acanthis cabaret"). Podľa Medzinárodnej únie na ochranu prírody a prírodných zdrojov stehlik čečetka patrí medzi najmenej ohrozené druhy, celková populácia klesá, v severnej Amerike klesli jej stavy za posledných 40 rokov o 70%. Európska populácia má kolísavý trend.
Opis.
Stehlík čečetka meria 12 – a váži 12 – 17,5 g. Na hlave má červenú baretku a čiernu briadku, chrbát je sivastohnedý, tmavo páskovaný so zreteľnou bielou čiarou. Bok je čiarkovaný, samec má červenú hruď. Lieta vlnitým letom, často v kŕdľoch.
Hlas.
Počas letu opakuje zvonivé kovové "če-čet" alebo "že-že-že" či "djäck-djäck-djäck". Vábenie znie stúpajúco ako "djüii", pripomína vábenie zelienky. Spev znie ako "Ty ry ry ry..", má premenlivú rýchlosť a zaplieta aj slabiky zo svojho vábenia. Zaujímavým prvkom spevu je prudký nástup jasne znejúceho cvrčivého trilku. Podobný trilok vydáva počas spevu aj stehlík čížavý, u neho však znie jednoliato bzučivo.
Výskyt a stav na Slovensku.
Odhadovaný počet zimujúcich jedincov 1 000 – 50 000. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v roku 1995 "R" - vzácny. V roku 1998 "NE" - nehodnotený druh podľa uvedených kritérií z viacerých dôvodov. V roku 2001 "NE" - nehodnotený. V roku 2014 NT* D1 - takmer ohrozený. Európsky ochranársky status nezaradený "SPEC". Majú vyhovujúci ochranársky status (S).
Biotop.
V období migrácie sa vyskytujú pri rybníkoch, potokoch, kanáloch a poliach.
Potrava.
Živia sa hlavne semienkami bylín, briez a ihličnatých stromov, počas hniezdenia aj hmyzom.
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Čečetka

Čečetka môže byť:
Stehlík horský

Stehlík horský (iné názvy: konôpka horská, stehlík vrchovský; lat. "Linaria flavirostris" staršie "Carduelis flavirostris") je spevavec a patrí do čeľadi pinkovité. Obýva centrálnu a západnú palearktídu. Cez Slovensko pravidelne migruje a taktiež zimuje, najmä na nížinách západného a východného Slovenska v 8,40 % mapovacích kvadrátov. Podľa Medzinárodnej únie na ochranu prírody a prírodných zdrojov stehlík horský patrí medzi najmenej ohrozené druhy, trend celkovej populácie je klesajúci, v Európe klesá rýchlosťou 25% za obdobie troch generácií (12.6 roka).
Výskyt a stav na Slovensku.
Odhadovaný počet zimujúcich jedincov 10 – 1 000. Ekosozologický status v roku 1995 aj roku 1998 žiadny. Európsky ochranársky status nezaradený "SPEC". Majú vyhovujúci ochranársky status (S).
Ochrana.
Je zákonom chránený, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Konôpka

Konôpka môže byť:
Diodotos

Diodotos () môže byť:
Diodotos z Tyany

Diodotos () bol olympijský víťaz v behu na jedno stadion v 1. stor. pred Kr.
Diodotos z maloázijskeho mesta Tyana si na 191. olympijských hrách v roku 16 pred Kr. vybojoval víťazstvo v behu na jedno stadion. V Olympii boli víťazi hier korunovaní olivovým vencom zo stromu rastúceho v Diovom posvätnom okrsku, ale Diodota ocenili aj poctou celogréckeho meradla, a to tak, že 191. olympiádu nazvali jeho menom. Beh na vzdialenosť jedného stadia bol totiž hlavným olympijským pretekom a menom víťaza tejto disciplíny sa každá olympiáda označovala.
Diodotovo olympijské víťazstvo zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
Stehlík polárny

Stehlík polárny (iné názvy: čečetka polárna, stehlík belavý; lat. "Acanthis hornemanni" staršie "Carduelis hornemanni") je spevavec a patrí do čeľadi pinkovité. Obýva tajgu a krovinatú tundru celej holarktídy. Na Slovensku je to vzácny hosť.
Výskyt a stav na Slovensku.
Stehlík polárny bola na Slovensku zdokladovaný iba v zime. V rokoch 1980 - 1999 na dvoch lokalitách východného Slovenska spolu v kŕdlikoch druhu stehlík čečetka. V zozname vzácnych ornitologických pozorovaní podliehajúcich hláseniu Faunistickej komisii nie sú žiadne záznamy a v zozname vzácnych a zriedkavých druhov vtákov databázového systému Birding Slovakia takisto nie sú žiadne záznamy
Odhadovaný počet zimujúcich jedincov 0 – 50. Ekosozologický status v roku 1995 "Im" - nezaradený migrant, resp. nehniezdič, v roku 1998 žiadny. Európsky ochranársky status nezaradený "SPEC". Majú vyhovujúci ochranársky status (S).
Ochrana.
Je zákonom chránený, spoločenská hodnota je 1000 € (Vyhláška MŽP č. 170/2021).
Atlas vtákov

Atlas vtákov môže byť:
Jonathan Nolan

Jonathan Nolan (* 1976, Londýn, Anglicko) je britský scenárista, televízny producent, režisér a autor. Je tvorcom sci-fi seriálov "Lovec zločincov" (2011–2016) a "Westworld" (2011–súčasnosť). Podieľal sa aj na viacerých filmoch svojho brata Christophera Nolana.
Kariéra.
Nolanovu poviedku "Memento Mori" použil jeho brat Christopher Nolan ako podklad pre svoj film "Memento", ktorý bol nominovaný na Oscara za najlepší originálny scenár.
Bratia napísali spolu scenáre k filmom "Dokonalý trik", "Temný rytier", "Návrat Temného rytiera" a "Interstellar".
Od 22. septembra 2011 sa začal vysielať prvý Nolanov seriál "Lovec zločincov". Dočkal sa piatich sérií a vysielal sa do 21. júna 2016. Výkonným producentom seriálu bol aj J. J. Abrams.
Od 2. októbra 2016 vysiela HBO Nolanov seriál "Westworld", inšpirovaný rovnomenným filmom z roku 1973. Na seriáli spolupracuje so svojou manželkou Lisou Joy a J. J. Abramsom.
Červenák karmínový

Červenák karmínový (iné názvy: hýľ červený, hýľ červenohlavý, hýl karmínový, hýľovec červenkastý, hýľ karmínový; lat. "Carpodacus erythrinus") je spevavec a patrí do čeľadi pinkovité. Obýva celé kontinentálne pásmo palearktídy. Hniezdi na severnom Slovensku od pohoria Javorníky po Levočské vrchy a Ľubovniansku vrchovinu. V 19,60 % mapovacích kvadrátov bolo dokázané alebo predpokladané hniezdenie. Podľa Medzinárodnej únie na ochranu prírody a prírodných zdrojov červenák karmínový patrí medzi najmenej ohrozené druhy, trend celkovej populácie je klesajúci, podľa výskumov v období 19802013 poklesli stavy aj v Európe.
Výskyt a stav na Slovensku.
Odhadovaný počet hniezdiacich párov je 500 - 1 000. Veľkosť populácie i územie na ktorom sa vyskytuje vykazujú "mierny nárast" o 20 do 50%. Ekosozologický status v roku 1995 "R" - vzácny. V roku 1998 "EN" - ohrozený. V roku 2001 "NE" - nehodnotený. V roku 2014 LC - menej dotknutý. Európsky ochranársky status nezaradený "SPEC". Majú vyhovujúci ochranársky status (S).
Ochrana.
Je zákonom chránený, spoločenská hodnota je 1000 € (Vyhláška MŽP č. 170/2021).
Dvojhra na WTA Finals 2016

Agnieszka Radwańská obhajovala titul, ale prehrala v semifinále s Angelique Kerberovou.
Dominika Cibulková vyhral titul, keď vo finále porazila Kerberovú, 6–3, 6–4.
Európska kvalifikácia na Majstrovstvá sveta v hádzanej žien 2017

Európska kvalifikácia na Majstrovstvá sveta v hádzanej žien 2017 bola európska kontinentálna kvalifikácia v hádzanej žien na Majstrovstvá sveta 2017, ktorú organizuje Európska hádzanárska federácia (EHF). Zúčastnilo sa jej 29 európskych národných družstiev, ktoré súťažili o 9 postupových miest na záverečný turnaj v 4 skupinách kvalifikácie a následnom play-off. Nováčikom kvalifikácie bolo družstvo Kosova. Kvalifikácia prebiehala od 25. novembra 2016 do 15. júna 2017. Družstvá všetkých štyroch skupín sa rozhodli pre turnajový systém kvalifikácie.
Priamy postup.
Z Európy priamo postúpili družstvo hostiteľskej krajiny, víťaz Majstrovstiev sveta 2015 a 3 najlepšie družstvá z Majstrovstiev Európy 2016:
Nasadenie do výkonnostných košov.
EHF nasadila družstvá pred žrebom, ktorý sa konal 24. júna 2016, do nasledujúcich výkonnostných košov:
Play-off.
Družstvá pre play-off boli známe po vyžrebovaní, ktoré sa uskutočnilo po ukončení ME 2016.
Lastovička červenochrbtá

Lastovička červenochrbtá alebo lastovička skalná (lat. "Cecropis daurica", "Hirundo daurica") je spevavec a patrí do čeľadi lastovičkovité. Je rozšírená v Stredomorí, obýva aj sever Afriky a smerom na východ Malú Áziu, Irak až po Indiu. Na Slovensku bola zistená prvý raz 13. mája 2006 v obci Mikušovce, pozorovanie hodnotené ako náhodný zálet bolo akceptované Faunistickou komisiou Slovenskej ornitologickej spoločnosti/BirdLife Slovensko. V zozname vzácnych ornitologických pozorovaní podliehajúcich hláseniu Faunistickej komisii nie sú žiadne ďalšie záznamy a v zozname vzácnych a zriedkavých druhov vtákov databázového systému Birding Slovakia takisto nie sú žiadne údaje. 
V roku 2024 bolo potvrdené hniezdenie. Jeden pár vyhniezdil v oblasti Fatry. Podľa Medzinárodnej únie na ochranu prírody a prírodných zdrojov lastovička červenochrbtá patrí medzi najmenej ohrozené druhy, celková populácia je stabilná a taktiež európska populácia bola v rokoch 19802013 stabilná.
Ochrana.
Je zákonom chránená, spoločenská hodnota je 500 € (Vyhláška MŽP č. 170/2021).
Lastovička skalná

Lastovička skalná (iné názvy: brehuľa skalná, dážďovník skalný, lastovička pohorská; lat. "Ptyonoprogne rupestris", "Hirundo rupestris") je druh vtáka z rodu "Ptyonoprogne" z čeľade lastovičkovité. 
Výskyt.
Je rozšírená v Stredomorí, obýva aj severovýchod Afriky a smerom na východ celú Palearktídu.
Výskyt na Slovensku.
V roku 2022 bolo zaznamenané prvé hniezdenie druhu na území Slovenska v pohorí Malá Fatra. Pre Slovensko ide o raritné hniezdenie a vďaka dokázanému hniezdeniu lastovičky skalnej týmto na Slovensku pribudol 230. hniezdiaci vtáčí druh. V roku 2024 bolo hniezdenie jediného páru opätovne potvrdené v malofatranskej prírodnej rezervácii Rozsutec. Lastovičky v rezervácii úspešne hniezdili aj v sezónach 2022 a 2023. Predmetná lokalita je jediným hniezdiskom v rámci Slovenska. Nakoľko tu hniezdi iba jediný pár, v roku 2024 boli lastovičky skalné najvzácnejším hniezdiacim vtáčím druhom Slovenska.
Ohrozenosť.
Podľa Medzinárodnej únie na ochranu prírody a prírodných zdrojov lastovička skalná patrí medzi najmenej ohrozené druhy, celková populácia je stabilná a aj európska populácia bola v rokoch 19982013 stabilná.
Ochrana na Slovensku.
Je zákonom chránená (vyhláška MŽP č. 170/2021).
Vodnár potočný

Vodnár potočný alebo vodnár obyčajný (lat. "Cinclus cinclus") je druh z čeľade vodnárovité. Obýva rýchlo tečúce potoky v pohoriach i nížinách palearktídy. Na Slovensku je to stály druh, hniezdenie bolo dokázané v 51,70 % mapovacích kvadrátov, zimovanie v 54,80 % mapovacích kvadrátov. Podľa Medzinárodnej únie na ochranu prírody a prírodných zdrojov vodnár potočný patrí medzi najmenej ohrozené druhy, celková populácia klesá, v priebehu 12,3 rokov (tri generácie) poklesla európska populácia o 25%.
Výskyt a stav na Slovensku.
Odhadovaný počet hniezdiacich párov je 2 000 - 3 000, zimujúcich jedincov 4 000 - 7 000. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v roku 1995 "R" - vzácny. V roku 1998 "LR:lc", "LR" - menej ohrozený druh. V roku 2001 "LR" - menej ohrozený. V roku 2014 LC - menej dotknutý. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status. 
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Melaka (mesto)

Melaka (iné názvy pozri v článku Melaka) je malajzijské prístavné mesto v rovnomennom administratívnom štáte, ktorého je hlavným mestom. 
Mesto Melaka je významným historickým prístavom (podľa ktorého sa volá aj Melacký prieliv), ktorého tvár okrem malajzijských vplyvov poznamenala prítomnosť Portugalcov, Holanďanov, Britov, ale aj napr. Indov a najmä Číňanov, ktorých potomkovia dodnes tvoria veľkú časť miestnych obyvateľov. Kozmopolitné dejiny poznamenali výrazne aj architektúru tohto prístavu. 
V roku 2008 bola historická časť mesta Melaka, spolu s mestom George Town, zaradená do zoznamu svetového dedičstva UNESCO.
Zoznam chránených území v Prahe

Toto je zoznam chránených území v Prahe aktuálny k októbru roku 2020 , v ktorom sú uvedené chránené územia v oblasti hlavného mesta Česka Prahy. Na území hlavného mesta Prahy je vyhlásených celkom 95 maloplošných chránených území, z toho 70 prírodných pamiatok, 16 prírodných rezervácií a 8 národných prírodných pamiatok a jedna chránená krajinná oblasť. Tie zaberajú plochu 2200 ha, teda 4% z celkovej rozlohy mesta. Na území mesta je vyhlásených tiež 11 prírodných parkov, ktoré sa rozkladajú na cca 20% rozlohy mesta.
Štefan Fajnor (hudobný skladateľ)

Štefan Fajnor (* 16. február 1844, Brezová pod Bradlom† 26. apríl 1909, Viedeň, pochovaný v Senici) bol slovenský hudobný skladateľ a advokát. Je po ňom pomenované Fajnorovo nábrežie v Bratislave.
Život.
Študoval na evanjelickom lýceu v Bratislave, teológiu a právo v Budapešti a Bratislave. Bol advokátskym koncipientom u J. Francisciho v Liptovskom Mikuláši, u M. Mudroňa v Bratislave a Koronthályho v Senici. Od r. 1869 bol samostatným advokátom v Senici.
Bol hudobným skladateľom a propagátorom Smetanovho diela. Udržiaval kontakty s českou hudbou a kultúrou (J. Vlček, V. J. Novotný, L. Kuba, F. Šubert, J. Rauscher, A. Pokorný, bratia Mrštíkoci a Úprkovci), v r. 1879 prednášal v Umeleckej besede v Prahe o slovenskej ľudovej piesni. Jeho tvorbu ovplyvnilo dielo B. Smetanu, Z. Fibicha, F. Liszta a F. Chopina.
Zbieral a harmonizoval ľudové piesne, skladal klavírne a zborové skladby, príležitostne vystupoval aj koncertne. Komponoval na texty slovenských a českých básnikov. Jeho skladby vyšli v "Zbierke slovenských mužských zborov" M. Ruppeldta, v "Hlahole", v hudobnej prílohe Knihovny československej, v almanachu K. Salvu a K. Kálala "Od Šumavy k Tatrám".
Roku 1887 usporiadal Výstavu všetkých výrobkov slovenského ľudu v Martine, študoval kroje, výšivky, keramiku a vydal fotografie významných slov. osobností.
V politických procesoch obhajoval perzekuovaných príslušníkov Slovenského národného hnutia - M. Boora, J. Lešku, K. Salvu, J. Markoviča, L. Čulíka, S. Hattalu, F. Veselovského a Š. Jurovatého.
John Wiley &amp; Sons

John Wiley &amp; Sons, Inc. alebo Wiley je medzinárodné vydavateľstvo, ktoré sa špecializuje na vedecké práce, pričom svoje výrobky zameriava na odbornú verejnosť, študentov a pedagógov vo vysokom školstve, výskumníkov a odborníkov z praxe v prírodných, technických, lekárskych a ďalších vedeckých odborov. Vydavateľstvo publikuje vedecké časopisy a encyklopédie v papierovej aj elektronickej podobe, ponúka aj ďalšie online produkty (napr. online databázu Wiley Online Library), učebné materiály pre rôzne stupne vysokoškolského štúdia.
Vydavateľstvo založil v roku 1807 Charles Wiley v newyorskom Manhattane. V roku 2012 firma zamestnávala okolo 5200 zamestnancov a mala príjmy okolo 1 782 700 amerických dolárov. Spoločnosť Wiley's je rozdelená do troch obchodných divízií:
Spolu s vydavateľstvami Reed-Elsevier, Springer a Taylor &amp; Francis patril v roku 2013 medzi najväčších vydavateľov vedeckých prác.
Ján Dadan (kníhtlačiar)

Ján Dadan (* ? - † asi 1674, Žilina) bol kníhtlačiar na Slovensku v 17. storočí.
Bol exulant českého pôvodu a prvým známym kníhtlačiarom v Žiline. Spolu s manželkou prevzal tlačiareň v Trenčíne, ktorú kúpil jeho svokor P. Wetterinus od N. Čížeka. Neskôr založil tlačiareň v Žiline, kde v rokoch 1665 - 73 vydával slovenské kalendáre zostavené K. Neubertom, ale najmä náboženské a príležitostné tlače. 
Vydal:
Ján Dadan

Ján Dadan môže byť:
Ján Dadan (1662 – 1704)

Ján Dadan (* 1662, Žilina† 26. júl 1704, tamtiež) bol kníhtlačiar v Žiline v 17. storočí.
Rodinné väzby.
Tlačiarstvo sa vyučil u otca. Žilinskú tlačiareň prevzal v r. 1685 od matky. Zaoberal sa aj kníhviazačstvom a konštruovaním slnečných hodín. Na prelome 17. a 18. storočia bol načas vo vyhnanstve. Jeho tlačiareň mala veľký podiel na šírení slov. knihy a osvetovej literatúry v 17. storočí. Vychádzali v nej slov. a maď. kalendáre K. Neuberta, školské učebnice a príležitostné tlače. Významné sú vydania J. A. Komenského, spisy M. Institorisa, B. Smrtníka a i.
Alžbeta Dadanová

Alžbeta Dadanová, r. Wetterinusová (* 17. storočie) bola kníhtlačiarka na Slovensku v 17. storočí.
Rodinné väzby.
Po manželovej smrti viedla kníhtlačiareň v Žiline v rokoch 1674 - 1685. 
Vydávala kalendáre, školské tlače (učebnice, spevníky, dišputácie), náboženské práce od F. Kegelia, osvetové knihy a pod. v slovenčine, maďarčine i latinčine.
Fair play

Fair play je anglický výraz pre poctivú hru. Je základným predpokladom športového súťaženia, ktoré dodržiava pravidlá, športové správanie a pomoc súperovi v prípade núdze, uznanie porážky, celkové pokojné a profesionálne vystupovanie a pod..
Wiley

Wiley môže byť:
Rafał Blechacz

Rafał Blechacz (* 30. jún 1985, Nakło nad Notecią, Poľsko) je poľský klavirista, absolútny víťaz prestížnej Chopinovej medzinárodnej klavírnej súťaže v roku 2005.
Životopis.
S hrou na klavír začínal až v ôsmich rokoch, z počiatku uvažoval aj o hre na organ. V roku 2007 promoval na Hudobnej akadémii Feliksa Nowowiejského v Bydgoszczi, kde študoval u Katarzyny Popowové-Zydron.
Jeho hviezdnu kariéru odštartoval úspech z 21. októbra 2005 v Chopinovej medzinárodnej klavírnej súťaži vo Varšave, kedy získal hlavné ceny v týchto piatich kategóriách: polonéza, mazurka, sonáta, klavírny koncert a najlepší poľský účastník súťaže.
V roku 2007 nahral v spoločnosti Deutsche Grammophon komplet Chopinových prelúdií, druhé CD z roku 2008 pre Deutsche Grammophon obsahovalo sonáty ďalších svetových skladateľov (Haydn, Beethoven, Mozart), tretie CD z roku 2009 obsahuje oba Chopinove klavírne koncerty.
Majstrovstvá Strednej Ameriky v halovom pozemnom hokeji 2016

Majstrovstvá Strednej Ameriky v halovom pozemnom hokeji 2016 bol v poradí 3. turnaj majstrovstiev Strednej Ameriky v halovom pozemnom hokeji, ktoré organizuje Panamerická federácia pozemného hokeja (PAHF). Konal sa v dňoch od 28.30. októbra 2016 v Panama City, v Paname, za účasti 4 mužských a 4 ženských tímov. Zápasy sa odohrali v aréne "Gimnasio Yuyin Luzcando". Tituly obhájili družstvá a domácej .
Účastníci.
Pozn: Číslo v zátvorke udáva umiestnenie vo svetovom rebríčku FIH k februáru 2015.
Pozn: Číslo v zátvorke udáva umiestnenie vo svetovom rebríčku FIH k februáru 2015.
Majstrovstvá Strednej Ameriky v halovom pozemnom hokeji

Majstrovstvá Strednej Ameriky v halovom pozemnom hokeji sú vrcholné stredoamerické podujatie v halovej forme pozemého hokeja, ktoré riadi Panamerická federácia pozemného hokeja (PAHF). Ich dejiny siahajú do roku 2014, kedy sa v Kostarike konal prvý turnaj majstrovstiev, spoločne v mužskej aj v ženskej kategórii. Majstrovstvá prebiehajú každoročne. Podujatiu dominuje v mužskej a v ženskej kategórii, ktoré vyhrali všetky turnaje.
Aristomachos z Magnésie

Aristomachos () bol olympijský víťaz v pankratiu dorastencov v roku 117.
Poplios Ailios Aristomachos, rodák maloázijskeho mesta Magnésia nad Maiandrom, bol v mladosti vynikajúci pankratista, ktorý v tejto disciplíne (neskôr aj medzi mužmi) nenašiel premožiteľa na mnohých hrách centrálneho Grécka, Itálie i Malej Ázie.
Aj keď nápis na kamennom podstavci "Magnesia 220" (McCabe, Donald F. Magnesia Inscriptions., Die Inschriften von Magnesia am Maeander. Berlin 1900.) jeho nezachovanej sochy hlása, že bol "periodonikés", t. j. víťaz všetkých štyroch panhelénskych hier, v nasledujúcom texte chýba záznam o víťazstve na pýtických hrách, ale ten najvýznamnejší triumf dosiahnutý na olympijských hrách, (pravdepodobne to boli 224. hry v roku 117.) je zaznamenaný na prvom mieste, ďalej sú uvedené jeho víťazstvá z hier Aktia (konaných na počesť boha Apolóna), z neapolských hier Sebasta (oslavovaných na počesť rímskeho cisára Augusta), z kapitolských hier v Ríme, z hier "Koina Asias" usporadúvaných v Smyrne a iné.
Vyššie uvedený nápis tiež uvádza, že Aristomachos spolu s rodičmi i s bratom získali rímske občianstvo. Neskôr pôsobil ako vyslanec rímskeho cisára Hadriána, ktorý ho poveril organizovaním hier. Bol mu udelený aj čestný titul xystarchés (zodpovedný za ? cech športovcov).
Zoznam piesní Evy Kostolányiovej

Toto sú piesne speváčky, tanečníčky Evy Kostolányiovej
Zoznam.
poz. - pieseň - (autor textu piesne / autor hudby piesne)
(h:/t:) - doteraz nezistený autor hudby alebo textu
Reďkev siata pravá

Reďkev siata pravá (iné názvy: reďkovka, reďkovka siata, skupina Radicula, skupina reďkovka, skôr neformálne: reďkvička; vedecké mená: „Small Radish Group“, „Radicula Group“, "Raphanus sativus var. sativus", "Raphanus sativus var." [alebo conv.] "radicula", "Raphanus sativus subsp. sativus", "Raphanus sativus" a mnohé iné) je taxón (presnejšie spravidla: skupina kultivarov či odroda) patriaci do druhu reďkev siata ("Raphanus sativus"). Slovom reďkovka (reďkvička) sa označuje aj buľvička tejto rastliny.
Termín reďkev siata pravá (Raphanus sativus var. sativus) v širšom zmysle zahŕňa aj reďkev siatu čiernu (t.j. reďkev v užšom zmysle) – k tomu pozri Systematiku v článku reďkev siata. Nasledujúci text tohto článku sa vzťahuje len na úvodnú definíciu v tomto článku, teda len na reďkovku siatu.
Základná definícia.
Reďkovka (na rozdiel od reďkve v užšom zmysle) zahŕňa tie odrody druhu Raphanus sativus, ktoré majú malé buľvy alebo malé buľvičky a krátke obdobie vývinu, pričom sejba a zber je prevažne na jar.. Buľva znamená v botanike zhrubnutý koreň spolu so zhrubnutým hypokotylom, buľvička znamená zhrubnutý len hypokotyl (t.j. hypokotylovú hľuzu). 
Charakteristika.
Buľvička má guľovitý, oválny alebo podlhovastý tvar, v priemere máva 3-9 cm a je spravidla červenej farby, ale môže byť aj biela, červeno-biela, fialová či žltá (oranžová). Obsahuje kyselinu askorbovú (vitamín C), Ca, S, K, Fe a Mg. Obsah bielkovín je 1,1 %, lipidov 0,1 %, sacharidov 3,7 % a vlákniny 1 %.
Reďkovka má krátke vegetačné obdobie (20 – 40 dní od sejby po zber). Klíči už pri 2 stupňoch Celzia, ale znesie aj teplotu okolo -4 stupňov Celzia. Ideálna teplota pre vývin buľvičky je okolo 12 stupňov Celzia. Za vyšších teplôt rýchlo kvitne a buľvičky potom drevnatejú a nie sú vhodnú na konzum; preto je vhodné skladovanie pri nižších teplotách a pestovanie v skorej jari alebo na jeseň. Pri nedostatku vody sú buľvičky pálivé.
Listy sú stopkaté, lýrovito perovito laločnaté. Kvetná stonka má do 1 m a je rozkonárená. Kvety sú biele až bieloružovofialkasté a sú v strapcoch. Plodom je viacsemenná šešuľa. Semená sú hnedé a vajcovité.
Reďkovka sa konzumuje v surovom stave. Každý rok je medzi prvými zeleninami, ktoré na jar prichádzajú na trh, ale darí sa jej aj koncom leta a začiatkom jesene. V súčasnosti sa v Európe pestuje najmä na veľkých plochách vo Francúzsku, Taliansku a Holandsku. V malovýrobe sa zvykne vysievať ako dvojkultúra so šalátom, kalerábom i paprikou.
Kultivary.
Na Slovensku sa pestujú najmä tieto kultivary:
Reďkvička

Reďkvička môže byť:
Reďkev

Reďkev (v dávnej slovenčine aj: "reďkva", "redekva", "retkev", "retkva") môže byť v botanike:
Mechúrik

Mechúrik môže byť:
Pod Žvahovem

Pod Žvahovem je prírodná pamiatka v Prahe. Ide o skalnatý vápencový svah, ktorý je rozrezaný železnicou. Oblasť sa nachádza pri starej konečnej električky na Zlíchove v katastrálnom území Hlubočepy. Rozloha je . Je tu významné nálezisko skamenelín so spoločenstvami teplomilných rastlín a živočíchov. Flóru tu zastupuje napr. cesnak horský a rozchodník alpínsky. Faunu zastupujú predovšetkým teplomilné bezstavovce. V dnešnej dobe oblasť nevhodne zarastá. Rozrastá sa tu napr. jaseň.
Random Access Memories

Random Access Memories je štvrtý a posledný štúdiový album francúzskej elektronickej skupiny Daft Punk, vydaný 17. mája 2013 vydavateľstvom Daft Life a Columbia Records. Album vzdáva hold ére hudby neskorých 70. a skorých 80. rokov v USA, najmä zvukom uvedenej éry, ktoré vznikli v Los Angeles. Téma hudby bola premietnutá aj do reklamnej kampane albumu, ktorá obsahovala billboardy, televízne reklamy a webové série videí. Kampaň sa odrazila aj na balení a výzore albumu. Na rozdiel od svojich predchádzajúcich albumov, Daft Punk prijal hudobníkov na vykonávanie živých inštrumentácii v profesionálnych nahrávacích miestach a zúžil využívanie elektrických nástrojov iba na bicie automaty, zákazkový modulárny syntetizátor a staré vocoders ("Vo"ice en"coder"). Album obsahuje spolupráce autorov Giorgio Moroder, Panda Bear, Julian Casablancas, Todd Edwards, DJ Falcon, Chilly Gonzales, Nile Rodgers, Paul Williams a Pharrell Williams. Je to prvý album skupiny, ktorý bol vydaný vydavateľstvom Columbia Records.
Album "Random Access Memories" získal hodnotenie 87 zo 100 na stránke Metacritics a často sa objavoval v koncoročných rebríčkoch kritického ohlasu, dosahujúci prvé miesta v rebríčkoch vo viac ako 25 krajinách sveta. Dostal sa aj na prvé miesto rebríčka Billboard 200 v USA, predaním viac ako 339 000 kópii v prvom týždni. Stal sa ich najúspešnejším albumom a prvý, ktorý sa debutoval rebríček Billboard 200. Hlavný singel albumu „Get Lucky“ sa stal kriticky a komerčne úspešný po celom svete, dosahujúcim prvé miesta v rebríčkoch vo viac ako 30 krajinách a taktiež jedným z najlepšie digitálne predávaných singlov zatiaľ. Album neskôr vyhral Grammy Awards za najlepší album roka, najlepší dance/electronica album a najlepšie spracovaný album (Non-Classical). Singel „Get Lucky“ taktiež získal ocenenie za pesničku roka a za najlepší Pop Duo/Group výkon na 56. Annual Grammy Awards v roku 2014.
Margot Robbiová

Margot Robbiová (; * 2. júl 1990, Dalby, Austrália) je austrálska herečka. V roku 2018 bola dva krát nominovaná na cenu Academy Awards. 
Životopis.
Margot Elise Robbiová sa narodila na severovýchode Austrálie v meste Dalby, kde strávila veľa času na farme jej prarodičov. Vyštudovala Somerset College, neskôr sa presťahovala do Melbourne, kde začala navštevovať herecké kurzy. Jej prvá herecká šanca prišla vo filme "Vigilante" a "I.C.U" z roku 2008. Diváci si Margot veľmi obľúbili a v tom roku už bola nominovaná na viaceré ocenenia. Predovšetkým vďaka seriálu "Neighbours", kde stvárnila postavu menom Donna Freeman. Seriál opustila v roku 2010 a rozhodla sa nájsť šťastie v Hollywoode. Tam sa objavuje po boku Christiny Ricci v seriálovej dráme "Pán Am". Ďalšie herecké príležitosti jej prišli vo filmoch ako "Lásky čas" s Rachel McAdamsovou alebo "Vlk z Walk Street" s Leonarodom DiCapriom. V roku 2015 bola nominovaná na cenu BAFTA ako vychádzajúca hviezda. V roku 2016 sa objavila vo filmoch ako "Legenda o Tarzanovi" či "Jednotka samovrahov", kde stvárnila Harley Quinn.
Eutyches z Filadelfie

Eutyches alebo Eutychés () bol dvojnásobný olympijský víťaz v neznámej disciplíne v 1. storočí.
Poplios Pompéios Eutyches, zvaný aj Ninnaros z lýdskej Filadefie, si z olympijských hier odniesol dva víťazné vence z neznámej disciplíny, a to pravdepodobne z 209. a z 210. hier v rokoch 51 a 61.
Eutychove olympijské víťazstvá nepriamo uvádza fragmentárny nápis "IGRom IV 1643" na kamennej stéle, datovaný do 1. stor., objavený v jeho rodnom meste, ktorý hlása, že bol dvojnásobný "periodonikés", t. j. víťaz všetkých štyroch panhelénskych hier počas dvoch štvorročných období, tzv. olympiád.
Kaňa stepná

Kaňa stepná alebo kaňa východná ("Circus macrourus") je dravý vták z čeľade jastrabovité ("Accipitridae"). Obýva centrálnu palearktídu od juhovýchodnej Európy až po Bajkalské jazero. 
Podľa Medzinárodnej únie na ochranu prírody a prírodných zdrojov kaňa stepná patrí medzi takmer ohrozené druhy, trend celkovej populácie je klesajúci. Európska populácia tvorí približne 40% celosvetovej, prekonala veľkú stratu 30% stavu v rokoch 19701990 s pokračujúcim poklesom v rokoch 19902000 rýchlosťou 30% za obdobie troch generácií (18 rokov) a s aktuálnym konštatovaním že trend je neznámy. Podstatná časť populácie sa nachádza v južnom Rusku a v Kazachstane. Výsledky prieskumov v severnom Kazachstane v Kostanajskej oblasti z rokov 19972004 poukazujú na populáciu 15002000 párov s kolísavým trendom a s hniezdnou hustotou 9,425 párov na 100 km2. Z južného Kazachastanu existujú len neoficiálne tvrdenia že je lokálne hojný. Iný výskum z Ázie nie je známy. Druh má kočovnú povahu a kolísavé stavy sťažujú stanovenie stupňa ohrozenia. Kým nebudú k dispozícii ďalšie práce, kaňa stepná je považovaná za druh s pomerne rýchlo klesajúcim trendom.
Výskyt a stav na Slovensku.
Na území Slovenska sa do roku 1999 zaznamenávala nepravidelne až vzácne počas obdobia migrácie. V období 1980 - 1999 bola zistená tri krát na východnom Slovensku a raz na západnom Slovensku. Po roku 2000 možno konštatovať, že sa pravidelne v menších počtoch vyskytuje počas jarnej i jesennej migrácie. V zozname vzácnych ornitologických pozorovaní podliehajúcich hláseniu Faunistickej komisii je 24 záznamov. V zozname vzácnych a zriedkavých druhov vtákov databázového systému Birding Slovakia existuje 36 údajov a je vedená ako vzácny transmigrant.
Ekosozologický status v roku 1995 "Im" - nezaradený migrant, resp. nehniezdič. V roku 1998 žiadny. Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "E" - ohrozený druh.
Kandidát Komunistickej strany Česko-Slovenska

Kandidát Komunistickej strany Česko-Slovenska bol čakateľom na členstvo v KSČ na základe prihlášky za kandidáta KSČ, ktorú si podal v jednej zo základných organizácií KSČ. Kandidátom sa mohol stať každý dospelý občan, ktorý súhlasil s politikou (vyjadrenou stanovami) KSČ.
Členom KSČ sa stal ak počas svojej kandidatúry (dvoch rokov) preukazoval "politickú vyspelosť a ideologickú vernosť", podal si prihlášku za člena a našiel troch ručiteľov, členov strany, ktorí v nej boli aspoň 3 roky, ktorí ho poznajú aspoň jeden rok z pracovnej alebo spoločenskej činnosti. 
Vstup do KSČ sa počítal od dňa prijatia prihlášky za kandidáta, členstvo v KSČ sa počítalo od dňa, keď členská schôdza základnej organizácie (ZO) KSČ kandidáta prijala za člena (po jeho "zhodnotení" za jeho účasti, schválením dvojtretinovou väčšinou a potvrdení nadriadenou organizáciou KSČ - obvodný, mestský výbor). Mladí kandidáti (do veku 35 rokov) bývali zvyčajne členmi Socialistického zväzu mládeže, starší podávali prihlášku za kandidáta priamo na ZO KSČ zvyčajne z podnetu niektorého z jej členov.
Po neschálení kandidáta za člena alebo nepotvrdení členstva bol kandidát "vyškrtnutý" zo zoznamu kandidátov, čo sa nemalo pokladať za stranícky trest.
Obvyklé úlohy kandidáta boli:
Rachel McAdamsová

Rachel Anne McAdamsová (* 17. november 1978, London, Ontário, Kanada) je kanadsko-americká herečka.
Detstvo a mladosť.
Rachel Anne McAdamsová sa narodila 17. novembra 1978 v Kanade, kde býva dodnes. McAdamsová sa na svoju hereckú kariéru pripravovala už od detstva. Od dvanástich rokov, pravidelne vystupovala v divadle a v školských predstaveniach. Aj keď po skončení školy uvažovala nad štúdiom v oblasti kultúry nakoniec sa priklonila k herectvu, a vyštudovala jednu z najprestížnejších kanadských škôl, Univerzitu v Yorku.
Kariéra.
Po ukončení štúdia sa začala venovať naplno herectvu. Prvý raz divákov uchvátila vo filme "Sexi kosť", po boku Roba Scheidera a Anny Farisovej. Film však veľké ohlasy nepriniesol, ale za to na seba upútala práve McAdamsová, čo bolo pre ňu veľkým plusom.
Po ročnej pauze, sa McAdamsová objavila vo filme "Protivné baby", po boku Lindsay Lohanovej či Amandy Seyfriedovej, kde podľa kritikov prekonala výkon Lohanovej. V roku 2004, dostala úlohu v romantickej dráme "Zápisník jednej lásky" kde si zahrala s Ryanom Goslingom, ktorý vyvolal veľký úspech a obaja boli považovaní za vychádzajúce Hollywoodske hviezdy.
Bránu do Hollywoodu jej však otvoril film "Ako uloviť družičku", ktorý zarobil cez 300 miliónov dolárov a stal sa kasovým trhákom.
V rokoch 2006 až 2007 sa McAdamsová odmlčala kvôli veľkému tlaku okolia a odmietla úlohu ako "Diabol nosí Pradu", v ktorom ju nahradila Anne Hathawayová.
V roku 2008 sa objavila sa v nízkorozpočtovom filme "Married Life". McAdamsová tiež účinkovala vo filme "Sherlock Holmes" a aj v druhom pokračovaní kde stvárnila postavu Irene Adler, v tom istom roku si zahrala aj hlavnú úlohu vo filme "Polnoc v Paríži" ktorý režíroval Woody Allen.
Po boku Channinga Tatuma sa objavila v romantickom filme "Manželský sľub", neskôr hrala v "Lásky čas", o ktorom prehlásila že vzala úlohu pretože ju uchvátila téma cestovania časom.
Po boku Jake Gyllenhaala sa objavila v boxerskej dráme "Bojovník", zahviezdila aj v televíznom seriáli stanice HBO "True Detective". Film "Aloha" s Emmou Stone a Bradleyom Cooperom jej veľký úspech nepriniesol, za to však získala úlohu reportérky vo filme "Spotlight" ktorá jej vyniesla jej prvú nomináciu na Oscara, ktorú získala Alicia Vikanderová.
Po ročnej hereckej pauze si McAdamsová zahrala s Jasonom Batemanom vo filme "Game Night" z roku 2018. V roku 2020 hrala spoločne s Willom Ferrellom v hudobnom komediálnom filme "Eurovision Song Contest: The Story of Fire Saga".
Súkromný život.
Od roku 2018 McAdamsová žije striedavo v Toronte a v Los Angeles. Spoločne s jej partnerom, americkým scenáristom Jamie Lindenom, majú syna ktorý sa narodil v apríli 2018.